เรื่องร้องเรียน (ถนน,ความปลอดภัย,ความสะอาด) วันที่ 2022-08-31 00:02:04 — แขวงบวรนิเวศ เขตพระนคร กรุงเทพมหานคร
กลุ่มคนไร้บ้านรวมตัวกันเป็นจำนวนมากเนื่องจากผู้ใจดีใจบุญแจกข้าวแจกน้ำแจกเงินในบริเวณถนนราชดำเนินและใกล้เคียง

เห็นเจ้าหน้าที่ได้มีลงพื้นที่ กลุ่มคนไร้บ้านมีย้ายออกจากพื้นที่บ้าง แต่เมื่อเจ้าหน้าที่ไม่ได้ปฏิบัติงาน คนไร้บ้านก็กลับมาใหม่

เจ้าหน้าที่ควรแก้ไขให้ตรงจุด ไปโฟกัสที่กลุ่มผู้ใจดีใจบุญทั้งหลาย ที่คอยแจกข้าวแจกน้ำแจกเงินให้คนไร้บ้านเหล่านี้ เท่าที่ทราบไม่ใช่มีแค่1-2กลุ่ม แต่เป็นจำนวนเยอะมากๆ และมีร้านข้าวที่คอยหากินกับความใจบุญ เปิดรับพรีออเดอร์ข้าวกล่อง แล้วนำมาแจกให้คนไร้บ้าน

เห็นควรให้หาสถานที่แจกที่ห่างไกลชุมชน ห่างไกลที่คนสัญจรไปมา เนื่องจากผู้ใจดีใจบุญ แจกเสร็จกลับบ้านสบายใจ อิ่มเอมใจ แต่คนที่เดือดร้อนคือคนในชุมชนบริเวณถนนราชดำเนินกลาง

ยอมรับว่าแต่เดิมมีกลุ่มคนไร้บ้านอยู่จำนวนนึง พอยิ่งมีคนแจกข้าว คนไร้บ้านยิ่งรวมตัว ถ้าจะไปสำรวจสอบถามคนในชุมชน ควรไปสอบถามคนทั่วไปที่ใช้สัญจร/อยู่อาศัยบริเวณนั้น ไม่ควรไปสำรวจสอบถามกลุ่มชุมชนแออัดบริเวณนั้น เพราะพวกเค้าเคยชินกับบรรยากาศแบบนี้ หากไปถามคนทำงานและเด็กนักเรียนทั่วไป พวกเค้าไม่ยินดีที่จะให้แจกข้าวแจกน้ำบริเวณนี้

อีกทั้งเรื่องขยะ ความสะอาด และสำคัญที่สุดคือความปลอดภัย คนไร้บ้านเมาเหล้าทั้งวัน เมื่อเจ้าหน้าที่ปฏิบัติงานลงพื้นที่พวกเค้าก็หายไป พอเจ้าหน้าที่กลับ พวกเค้าก็มาใหม่ ไม่จบไม่สิ้น

ควรไปแก้ไขที่กลุ่มคนใจดีใจบุญทั้งหลายที่ไม่แจกข้าวแจกน้ำหน้าบ้านตัวเอง แต่ไปแจกหน้าบ้านคนอื่น ทำให้บ้านคนอื่นเดือดร้อน ไม่ปลอดภัย เกิดภัยสังคมค่ะ